กินอาหารเหลวใส เตรียมตัวกินอาหารเหลวใส
เมื่อคุณกินอาหารเหลวใส คุณสามารถดื่มของเหลวอื่นนอกจากน้ำเปล่าได้ และจะช่วยให้กินอาหารได้ง่ายขึ้นด้วยหากมีตัวเลือกหลายอย่าง  การบริโภคของเหลวหลายชนิดระหว่างวันจะช่วยควบคุมความหิวและผลข้างเคียงอื่นๆ ได้ เครื่องดื่มอาจมีน้ำ (น้ำเปล่า ใส่แก๊ส หรือเพิ่มรส) น้ำผลไม้ที่ใส ไม่มีเนื้อผลไม้ (เช่นน้ำแอปเปิ้ล) น้ำรสผลไม้ เครื่องดื่มเกลือแร่ น้ำอัดลม น้ำซุป กาแฟ ชา (ที่ไม่ใส่ผลิตภัณฑ์ที่ทำจากนม) ถึงแม้ว่าคุณจะกินอาหารเหลวใส ก็ยังมีอาหารบางชนิดที่คุณกินได้  การกินอาหารเหล่านี้อาจช่วยให้คุณรู้สึกอิ่มขึ้นในขณะที่ดื่มของเหลวเป็นส่วนใหญ่ระหว่างวัน อาหารที่คุณสามารถกินได้มีเยลลี่ ไอศกรีมหวานเย็น (ไม่มีส่วนผสมที่ทำจากนม ชิ้นส่วนผลไม้ ช็อคโกแลตหรือถั่ว) และลูกอมแข็งๆ  อย่าลืมกินของเหลวที่เป็นของคาวอย่างเช่นซุปไก่หรือซุปเนื้อด้วย หากคุณสามารถกินอาหารและเครื่องดื่มที่มีแคลอรี่สูงได้ คุณจะต้องกระจายมันไประหว่างวัน  เมื่อคุณกินอาหารเหลวใส ปริมาณแคลอรี่ที่คุณได้รับโดยรวมจะต่ำ ซึ่งอาจส่งผลให้น้ำตาลในเลือดต่ำ ทำให้คุณรู้สึกวิงเวียน มึนหัว หรือคลื่นไส้ได้ เมนูตัวอย่างสำหรับการวางแผนอาหารใน 1 วัน: อาหารเช้า: น้ำผลไม้ไม่มีเนื้อผลไม้ 1 แก้ว กาแฟหรือชาที่ไม่เติมผลิตภัณฑ์ที่ทำจากนม (ใส่หรือไม่ใส่สารให้ความหวานก็ได้) 1 ถ้วย, ของว่างเช้า: เยลลี่ 1 ถ้วย, อาหารกลางวัน: น้ำซุป 1 ถ้วย น้ำผลไม้ไม่มีเนื้อผลไม้ 1 ถ้วย, ของว่างบ่าย: น้ำซุป 1 ถ้วย, อาหารเย็น: เยลลี่ 1 ถ้วย น้ำซุป 1 ถ้วย, ของว่างเย็น: น้ำผลไม้ไม่มีเนื้อผลไม้ 1 ถ้วย คนที่เป็นเบาหวานจะต้องติดต่อกับแพทย์บ่อยๆ และควรดื่มเครื่องดื่มที่เพิ่มความหวานให้เพียงพอเพื่อให้ได้รับคาร์โบไฮเดรตประมาณ 200 กรัมระหว่างวัน เมื่อคุณกินอาหารเหลวใส คุณจะไม่สามารถรับแคลอรี่และสารอาหารอื่นๆ ที่รองรับการออกแรงได้มาก  ถ้าปกติแล้วคุณเป็นคนที่ใช้แรงเยอะมาก คุณอาจจะต้องลดหรือจำกัดปริมาณของกิจกรรมทางกายปกติของคุณ ยกตัวอย่างเช่น หากปกติคุณวิ่ง 45 นาที คุณอาจจะต้องเดิน 30 นาทีแทน คุณน่าจะยังสามารถทำกิจกรรมเบาๆ อย่างเช่นการเดิน หรือกิจกรรมทั่วไปในชีวิตประจำวันได้อยู่ถึงแม้กินอาหารเหลวใส หากคุณรู้สึกเหนื่อยเป็นพิเศษ คลื่นไส้ หรือมึนหัวระหว่างหรือหลังจากใช้แรง ให้หยุดทันทีและงดออกกำลังระหว่างกินอาหารเหลวใส โดยปกติแล้ว แพทย์หรือหมอผ่าตัดจะเป็นคนสั่งให้คุณกินอาหารเหลวใส อย่างไรก็ตาม หากคุณเลือกกินอาหารอย่างนี้เองเพราะเหตุผลอื่น คุณจะต้องปรึกษาแพทย์ก่อนว่าคุณสามารถกินอาหารเหลวใสได้อย่างปลอดภัยหรือไม่  ถามแพทย์ว่าจุดประสงค์ของการกินอาหารเหลวใสคืออะไร จะต้องกินนานเท่าไหร่ และคุณสามารถกินอะไรได้บ้างระหว่างช่วงเวลานั้น ถามด้วยว่าคุณควรจะงดกิจกรรมที่ต้องใช้แรง หยุดกินผลิตภัณฑ์เสริมอาหาร หรือหยุดหรือเปลี่ยนยาที่กำลังกินอยู่บ้างหรือไม่ ขอให้แพทย์ชี้แจงว่ามีผลข้างเคียงใดๆ ที่แพทย์คาดว่าอาจจะเกิดขึ้นระหว่างที่คุณกินอาหารเหลวใสบ้างหรือไม่ เมื่อคุณรู้แล้วว่าคุณสามารถและไม่สามารถกินอะไรได้บ้างในช่วงกินอาหารเหลวใส ก็ให้ไปร้านขายของ สิ่งสำคัญคือคุณจะต้องเตรียมตัวให้พร้อม และมีอาหารเหลวใสที่ถูกต้องไว้กับตัว  ซื้ออาหารที่คุณสามารถกินได้ตุนไว้ คุณจะได้มีสิ่งจำเป็นเพียงพออยู่ที่บ้าน และนำออกมาเมื่อไหร่ก็ได้ การมีของทุกชนิดที่คุณต้องใช้อยู่บ้านเป็นสิ่งที่มีประโยชน์ หากคุณไม่มีของเพียงพอที่บ้านหรือที่ทำงาน อาจจะทำให้กินอาหารตามที่ถูกสั่งไว้ได้ยาก ซื้อน้ำซุป ไอศกรีมหวานเย็น เยลลี่ น้ำหวาน ชา กาแฟ และน้ำผลไม้ใส (เช่นน้ำแอปเปิ้ลหรือน้ำองุ่นขาว) ตุนเอาไว้ อาหารเหลวใสอาจก่อให้เกิดผลข้างเคียงบางประการได้ ขึ้นอยู่กับว่าคุณสามารถกินอะไรได้บ้าง และต้องกินอาหารเหลวใสนานแค่ไหน  ผลข้างเคียงมักมีอาการไม่รุนแรง เช่น อาการหิว ปวดหัว คลื่นไส้ อ่อนเพลีย และท้องร่วง ติดต่อแพทย์หากอาการของคุณทรุดลงหรือคุณรู้สึกไม่สบาย แจ้งแพทย์ว่าอาการเริ่มเมื่อไหร่และส่งผลกระทบต่อคุณอย่างไรบ้าง
ดื่มของเหลวหลายๆ ชนิด. กินอาหารที่เหมาะสม. กระจายของเหลวที่มีแคลอรี่สูงไประหว่างวัน. จำกัดกิจกรรมที่ใช้แรง. คุยกับแพทย์ของคุณ. ไปซื้ออาหาร. เตรียมรับมือผลข้างเคียง.
https://www.wikihow.com/Follow-a-Clear-Liquid-Diet https://www.wikihow.com/Follow-a-Clear-Liquid-Diet
Following a Clear Liquid Diet Preparing for a Clear Liquid Diet